Askefis
Store norske leksikon,Språk og litteratur,Litteraturtyper,Folkediktning
Askefis er det fellesnordiske navnet på Askeladden. Navnet betegner en som blåser på glørne (av fisa, blåse, puste) for å få ilden til å lue opp.
Enkelte steder i Norden betegner Askefis et overnaturlig vesen som holder til i åren, «årevetten». Det er sannsynlig at eventyrets navn på den ringeaktede, men alltid heldige sønnen, som ligger ved ildstedet, er en overføring herfra, men nok påvirket av ett eller flere utenlandske navn på eventyrenes «askeligger».Navnet Askefis (på norsk oftest «Oskefis») opptrer i nordisk litteratur først på 1400-tallet (i ordspråk). Les mer i Store norske leksikon Askeladden eventyr folkediktning